joelniklaus/EU_Wikipedias huggingface dataset:
Νεμπόισα Κρουπνίκοβιτς

Ο Νεμπόισα Κρουπνίκοβιτς (σερβ. Небојша Крупниковић - Nebojša Krupniković) είναι πρώην μεσοεπιθετικός ποδοσφαιριστής από τη Σερβία, με μακροχρόνια καριέρα στην Μπουντεσλίγκα και σε άλλα πρωταθλήματα. Έχει ύψος 1,84 μ. και σταμάτησε το 2008.

Βιογραφικό 
Ο Νεμπόισα Κρουπνίκοβιτς γεννήθηκε στις 15 Αυγούστου 1973 στην πόλη Ποζέγκα (Požega) της δυτικής Σερβίας. Ξεκίνησε το ποδόσφαιρο στον Ερυθρό Αστέρα και συνέχισε στη Ραντνίσκι Βελιγραδίου. Το 1993 ήρθε στον Πανιώνιο, με τον οποίο έκανε ένα πλήρες πρωτάθλημα και αναδείχθηκε πρώτος σκόρερ του συλλόγου με 9 γκολ. Ακολούθως, επέστρεψε στον Ερυθρό Αστέρα για δυο σεζόν και στη συνέχεια περιπλανήθηκε σε διάφορες χώρες και ομάδες: Σταντάρ Λιέγης στο Βέλγιο, Γκάμπα Οζάκα Ιαπωνίας και Μπαστιά Γαλλίας. Το 1999 έπαιξε για πρώτη φορά στη Γερμανία, στην Κέμνιτσερ, για να παραμείνει ως το 2006 παίζοντας στην Μπουντεσλίγκα με το Ανόβερο και την Αρμίνια Μπίλεφιλντ. Μεσολάβησε ένα έτος στην γιαπωνέζικη Ιτσιχάρα και επέστρεψε στη Γερμανία, στην Παντερμπόρν, τελευταίο σταθμό της μακροχρόνιας περιπλάνησής του.

Καριέρα

Εξωτερικοί σύνδεσμοι 

 http://www.rsssf.com/tablesg/grk94.html

Σέρβοι ποδοσφαιριστές
Ποδοσφαιριστές Πανιωνίου
κ
Ποδοσφαιριστές Μπούντεσλιγκα
Ποδοσφαιριστές Ερυθρού Αστέρα
Ποδοσφαιριστές ΣΚ Μπαστιά
Ποδοσφαιριστές Τσέμνιτσερ ΦΚ
Ποδοσφαιριστές Αννόβερο 96
Ποδοσφαιριστές ΟΦΚ Βελιγραδίου
Ποδοσφαιριστές Σταντάρ Λιέγης
Ποδοσφαιριστές ΤΖΕΦ Γιουνάιτεντ Ιστιχάρα Τσίμπα
Ποδοσφαιριστές Γκάμπα Οσάκα
Λιούμπομιρ Μέσαρος

Ο Λιούμπομιρ Μέσαρος (σλοβ. Ľubomír Meszároš) (γεν. 1979) είναι Σλοβάκος διεθνής ποδοσφαιριστής. Έχει ύψος 1,85 μ. και αγωνίζεται ως επιθετικός. Έχει αγωνιστεί σε ομάδες στη Σλοβακία, Τουρκία, Τσεχία και Ελλάδα, όπου αγωνίστηκε στην Α΄ Εθνική με τoν Πανιώνιο τη σεζόν 2004-05.

Βιογραφικό 

Ο Λιούμπομιρ Μέσαρος γεννήθηκε στις 23 Μαρτίου 1979 στην Μπρατισλάβα και ξεκίνησε την καριέρα του το 1997 στη Σλόβαν Μπρατισλάβας, με την οποία κατέκτησε το Πρωτάθλημα και το Κύπελλο Σλοβακίας το 1999. Το 2002 δοκίμασε την τύχη του στην Τουρκία, όπου αγωνίστηκε δύο σεζόν με τις Ελάζιγκσπορ και Άδανασπορ. Το 2004 μετακινήθηκε στην Ελλάδα, στον Πανιώνιο. Το 2005 επέστρεψε στη Σλόβαν με την οποία κατέκτησε άλλον ένα τίτλο το 2009. Τη σεζόν 2009-10 αγωνίζεται στην τσεχική Ντιναμό Τσέσκε Μπουντεγιόβιτσε.

Παράλληλα, από το 2000 ως το 2002 αγωνίστηκε 8 φορές στην εθνική Σλοβακίας.

Καριέρα

Τίτλοι 
 Πρωταθλήματα Σλοβακίας (2): 1999, 2009 
 Κύπελλο Σλοβακίας (1): 1999

Εξωτερική πηγή 
 http://www.national-football-teams.com/v2/player.php?id=6121 

Σλοβάκοι ποδοσφαιριστές
Ποδοσφαιριστές Πανιωνίου
μ
Ποδοσφαιριστές Σούπερ Λιγκ Ελλάδας
Ποδοσφαιριστές Σλόβαν Μπρατισλάβας
Ποδοσφαιριστές Αντανασπόρ
Ποδοσφαιριστές Ελάζιγκσπορ
Ποδοσφαιριστές ΣΚ Ντιναμό Τσέσκε Μπουντεγιόβιτσε
Α.Ο. Ίκαρος Νεάπολης Λάρισας

Ο Ίκαρος Νεάπολης είναι ερασιτεχνικός αθλητικός σύλλογος που ιδρύθηκε το 1979 στη συνοικία Νεάπολη της Λάρισας. Αρχικά ξεκίνησε μόνο με τμήμα ποδοσφαίρου, το 2013 ιδρύθηκαν και τμήματα καλαθοσφαίρισης.

Τμήμα Ποδοσφαίρου 

Ο σύλλογος ιδρύθηκε το 1979 και συμμετείχε στα τοπικά πρωταθλήματα της Ε.Π.Σ. Λάρισας.
Το 2014 το τμήμα ποδοσφαίρου του Ίκαρου συγχωνεύτηκε με μια άλλη ομάδα της συνοικίας , τον Βουκεφάλα και δημιουργήθηκε ο Α.Ο. Νεάπολης.

Σύνθεση Ομάδας 2009-10

Σημαντικοί Ποδοσφαιριστές 
Από τις τάξεις του Ίκαρου Νεάπολης έχουν περάσει και αναδειχτεί αξιόλογοι ποδοσφαιριστές.
  Ηλίας Κώτσιος

Τμήμα καλαθοσφαίρισης 

Ιδρύθηκε το 2013 και συμμετέχει στα πρωταθλήματα της ΕΣΚΑΘ , διατηρώντας και ακαδημίες για αγόρια και κορίτσια. Ως έδρα χρησιμοποιεί το Κλειστό Γυμναστήριο Αγίου Θωμά στη Λάρισα. Το 2014-15 ανακηρύχθηκε πρωταθλητής της Β' ΕΣΚΑΘ κι έτσι το 2015-16 αγωνίζεται στην Α2 ΕΣΚΑΘ.

Παραπομπές

Εξωτερικοί σύνδεσμοι 

Επίσημη ιστοσελίδα του Ίκαρου Νεάπολης

Αθλητικοί σύλλογοι Λάρισας
Ανενεργές ποδοσφαιρικές ομάδες Ελλάδας
Ελληνικοί σύλλογοι καλαθοσφαίρισης
Σωματεία Ε.Σ.ΚΑ.Θ.
Ιδρύσεις αθλητικών συλλόγων το 1979
Ιδρύσεις ομάδων καλαθοσφαίρισης το 2013
Νταβόρ Κούκετς

Ο Νταβόρ Κούκετς (Davor Kukec, γεννημένος στις 16 Μαρτίου 1986) είναι ποδοσφαιριστής από την Κροατία, διεθνής με την ομάδα ελπίδων της χώρας του, ο οποίος αγωνίζεται στη μεσαία γραμμή. Έχει ύψος 1,78 μ. και έπαιζε στην Α΄ Εθνική με τον Πανιώνιο ως το 2011.

Καριέρα 

 Σημείωση: Συμπεριλαμβάνονται και οι 27 αγώνες (6 γκολ) στη Β΄ κατηγορία Κροατίας τη σεζόν 2006-07.

,

Πηγές

 "ΠΡΩΤΑΘΛΗΜΑ SUPERLEAGUE 2009-2010", αφιέρωμα περ. "Εθνοσπόρ", 24-8-2009.
 Στατιστικά σεζόν 2009-10 
 Στατιστικά σεζόν 2010-11 . 

Μέσοι ποδοσφαιριστές
Κροάτες ποδοσφαιριστές
Ποδοσφαιριστές Πανιωνίου
Ποδοσφαιριστές Σούπερ Λιγκ Ελλάδας
Ποδοσφαιριστές ΝΚ Ίντερ Ζάπρεσιτς
Ποδοσφαιριστές ΦΚ Μπάνικ Οστράβα
Πρωτάθλημα ποδοσφαίρου Αλβανίας

To Πρωτάθλημα ποδοσφαίρου Αλβανίας (Αλβανικά: Kategoria Superiore) είναι η πρώτη κατηγορία της Αλβανίας και πρωτοξεκίνησε το 1930 με την ονομασία Α Κατηγορία (Kategoria e Parë) η οποία χρησιμοποιείται πλέον για την πρώην Β΄ Κατηγορία. Τη χρονιά 1998–99 πήρε την τελική της ονομασία Κατεγκορία Σουπεριόρε (Ανώτερη Κατηγορία). Διοργανώτρια αρχή του πρωταθλήματος είναι η Αλβανική Ομοσπονδία Ποδοσφαίρου.

Σύστημα διεξαγωγής 
Στο πρωτάθλημα συμμετέχουν 10 ομάδες και η κάθε ομάδα αγωνίζεται από 4 αγώνες με την κάθε αντίπαλο της για το πρωτάθλημα. Οι τρόποι βαθμολόγησης είναι με βάση τους κανονισμούς της FIFA (3 η νίκη, 1 η ισοπαλία, 0 η ήττα). Σε περίπτωση ισοβαθμίας υπερνικά η ομάδα η οποία έχει την καλύτερη διαφορά τερμάτων και την καλύτερη επίθεση.

Πρωταθλήτρια ομάδα ανακηρύσσεται αυτή η οποία στο τέλος της χρονιάς έχει τους περισσότερους βαθμούς. Οι πρώτες 3 ομάδες του πρωταθλήματος αποκτούν το δικαίωμά συμμετοχής στα Ευρωπαϊκά Κύπελλα. Η πρωταθλήτρια συμμετέχει στο ΟΥΕΦΑ Τσάμπιονς Λιγκ, στον δεύτερο προκριματικό γύρο, ενώ  οι άλλες δύο συμμετέχουν στο Κόνφερενς Λιγκ, από τον πρώτο προκριματικό γύρο. Οι ομάδες που στο τέλος της χρονιάς βρίσκονται στις τελευταίες 2 θέσεις υποβιβάζονται στην 2η κατηγορία.

Πρωταθλητές, Δευτεραθλητές και πρώτοι σκόρερ

Κατακτήσεις ανά σύλλογο

Βαθμολογία όλων των εποχών

Λογότυπο 
Το λογότυπο του πρωταθλήματος έχει εξελιχθεί με το πέρασμα του χρόνου.

Παραπομπές

Πηγές 
 Πρωταθλητές Αλβανίας e-soccer.gr

Εξωτερικοί σύνδεσμοι 
 

Ποδοσφαιρικές διοργανώσεις Αλβανίας
Αλβανιας
Βιτάλης Παπαδόπουλος

Ο Βιτάλης Βλαδιμήροβιτς Παπαδόπουλος (ρωσ. Виталий Владимирович Пападопуло - Vitali Vladimirovich Papadopulo) (γεν. 1963) είναι Ρώσος παλαίμαχος ποδοσφαιριστής και νυν προπονητής με ελληνική καταγωγή. Με ύψος 1,77 μ., αγωνιζόταν στο κέντρο και την επίθεση. Τη σεζόν 1993-94 αγωνίστηκε στην Α΄ Εθνική με τoν Πανιώνιο χωρίς ιδιαίτερη επιτυχία.

Βιογραφικό 

Ο Βιτάλης Παπαδόπουλος γεννήθηκε στις 19 Φεβρουαρίου 1963 στη Ρωσία, στην περιοχή Ροστόφ στον Ντον και έπαιξε ποδόσφαιρο από το 1981 ως το 1998 σε μικρομεσαίες ομάδες της Ρωσίας και της Ουκρανίας. Συνολικά σε πάνω από 450 ματς σημείωσε περισσότερα από 140 γκολ. Δύο φορές προσπάθησε να παίξει σε ομάδα από χώρα εκτός της πρώην ΕΣΣΔ, το 1991 στη Φινλανδία και το 1993 στην Α΄ Εθνική με τoν Πανιώνιο, μα δεν κατάφερε να καθιερωθεί.

Όταν σταμάτησε να αγωνίζεται έγινε προπονητής και από το 2006 εργάζεται στην Μπατάισκ, ομάδα β΄ κατηγορίας της Ρωσίας.

Καριέρα

Ως ποδοσφαιριστής 

 1981-1983: ΣΚΑ Ροστόφ του Δον: 38 (1)
 1983-1987: Ρόστσελμας Ροστόφ: 154 (66)
 1988-1989: ΣΚΑ Ροστόφ του Δον: 80 (33)
 1990: Ρόστσελμας Ροστόφ: 34 (7)
 1991: ΑΠΚ Αζόφ: 1 (1)
 1991: Πάλο Λίροτ (Φινλανδία): 9 (1)
 1991-1992: Κρίσταλ Χερσώνας: 13 (3)
 1992: Λοκομοτίβ Νίζνι Νόβγκοροντ: 11 (0)
 1993-94: Πανιώνιος: 1 (0)
 1994-1996: Ρόστσελμας Ροστόφ: 51 (3)
 1997-1998: Τορπέντο Αρζάμας: 60 (26)
 ΣΥΝΟΛΟ: 452 αγώνες (141 γκολ)

Ως προπονητής 

 2006: Μπατάισκ (βοηθός)
 2007-2008: Μπατάισκ-2007
 2009-: Μπατάισκ-2007

Ρώσοι ποδοσφαιριστές
Έλληνες ομογενείς ποδοσφαιριστές
Ποδοσφαιριστές Πανιωνίου
π
π
Ποδοσφαιριστές ΦΚ ΣΚΑ Ροστόφ
Ποδοσφαιριστές ΦΚ Ροστόφ
Ποδοσφαιριστές Πρέμιερ Λιγκ Ρωσίας
Μάχη Ελαίας - Καλαμά

Η Μάχη Ελαίας-Καλαμά (2-8 Νοεμβρίου 1940) ήταν μαζί με την Μάχη της Πίνδου, οι κύριες μάχες, που ανέκοψαν την ιταλική προέλαση τις πρώτες μέρες του ελληνοϊταλικού πολέμου του 1940. Η γραμμή του μετώπου της μάχης ξεκινούσε δυτικά από το Ιόνιο Πέλαγος, στις εκβολές του ποταμού Καλαμά, κατά μήκος του ποταμού και κατέληγε στην στρατηγική τοποθεσία Ελαία, κοντά στο Καλπάκι.

Δυνάμεις 
Την άμυνα της περιοχής την είχε αναλάβει η «8η Μεραρχία», υπό τον υποστράτηγο Χαράλαμπο Κατσιμήτρο. Οι ιταλικές δυνάμεις αποτελούνταν από τμήματα της Μεραρχίας «Φερράρα», ενισχυμένες με άρματα από την Μεραρχία «Κενταύρων», καθώς και από το 25ο ιταλικό σώμα στρατού. Επίσης στον τομέα Καλαμά βρίσκονταν η Μεραρχία Σιένα και στον τομέα Θεσπρωτίας ιταλική Μεραρχία ιππικού.

Επιχειρήσεις 
Μόλις γίνεται γνωστή η κήρυξη του πολέμου, ο υποστράτηγος Χαράλαμπος Κατσιμήτρος εκδίδει την πρώτη πολεμική διαταγή:

Τις πρώτες πρωινές ώρες της 28ης Οκτωβρίου οι ιταλικές δυνάμεις εξαπέλυσαν γενική επίθεση σε όλα τα μέτωπα της ελληνοαλβανικής μεθορίου. Τα ελληνικά τμήματα αφού προέβαλαν αντίσταση, άρχισαν να υποχωρούν και να αναπτύσσονται στις προκαθορισμένες θέσεις, επιβραδύνοντας τον εχθρό βάσει γενικού σχεδίου. Στις 2 Νοεμβρίου η σύμπτυξη είχε ολοκληρωθεί και οι ελληνικές δυνάμεις εγκαταστάθηκαν στην κύρια αμυντική τοποθεσία Καλαμάς - Ελαία - Γκραμπάλα - Ύψωμα Κλέφτης.

Το πρωί της ίδιας μέρας ξεκίνησε σφοδρός βομβαρδισμός από την ιταλική αεροπορία και το πυροβολικό. Στις 15:00 η Μεραρχία Φερράρα εξαπέλυσε επίθεση στην τοποθεσία Ελαία, χωρίς όμως αποτελέσματα. Την επόμενη μέρα ύστερα από βομβαρδισμούς ακολούθησε επίθεση με τεθωρακισμένα κατά του τομέα Καλπακίου. Οι ελληνικές δυνάμεις διατήρησαν ακέραιες τις θέσεις τους. Στις 4 Νοεμβρίου, οι Ιταλοί περιορίστηκαν σε βομβαρδισμούς σε ολόκληρο το μέτωπο και την επόμενη το μεσημέρι μεγάλες δυνάμεις πεζικού και άρματα μάχης, με αεροπορική υποστήριξη εξαπολύουν επίθεση στον τομέα Ελαίας. Τα ελληνικά τμήματα παρά την σφοδρότητα της επίθεσης, απέκρουσαν την εχθρική επίθεση και προκάλεσαν σοβαρές απώλειες.

Οι ιταλικές επιθέσεις συνεχίστηκαν ως τις 8 Νοεμβρίου, κυρίως κατά του τομέα Ελαίας, χωρίς όμως κανένα αποτέλεσμα.

Απολογισμός 
Οι απώλειες της ελληνικής μεραρχίας κατά τη μάχη Ελαίας-Καλαμά ανήλθαν σε 60 νεκρούς και 260 τραυματίες. Η ελληνική νίκη προκάλεσε μη αναστρέψιμες, υλικές και ηθικές, φθορές για την ιταλική πλευρά, που την ανάγκασε να αναστείλει τις επιθετικές επιχειρήσεις και να μεταπέσει σε κατάσταση άμυνας εν αναμονή ενισχύσεων.

Πηγές 
 Εμείς οι Έλληνες. Σκάι 2008. Πολεμική Ιστορία της Σύγχρονης Ελλάδας. ISBN 978-960-6845-16-1.
 Η Mάχη Ελαίας - Καλαμά. Γενικό Επιτελείο Εθνικής Άμυνας.
 Καλπάκι 1940: η VIII Μεραρχία συντρίβει τους Ιταλούς.

Ελαία-Καλαμάς
Ελαία-Καλαμάς
Αρίλλας Μαγουλάδων Κέρκυρας

Για τον συνώνυμο οικισμό στην Κέρκυρα, δείτε: Αρίλλας Καββαδάδων Κέρκυρας
Για τον συνώνυμο οικισμό στην Ήπειρο, δείτε: Αρίλλας Θεσπρωτίας

Ο Αρίλλας είναι χωριό της Κέρκυρας. Διοικητικά υπάγεται στην τοπική κοινότητα Μαγουλάδων, της δημοτικής ενότητας (τέως δήμου) Εσπερίων, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.

Γεωγραφία
Ο Αρίλλας είναι χωριό της ΒΔ. Κέρκυρας. Βρίσκεται στο βόρειο τμήμα του όρμου Αρίλλα και νότια του ακρωτηρίου Κεφάλι, πάνω στον επαρχιακό δρόμο Μαγουλάδων-Αφιώνα και λίγο βορειότερα από τον συνώνυμο οικισμό, σε μέσο σταθμικό υψόμετρο 60. Ο οικισμός απέχει 37 χλμ. περίπου ΒΔ. της πόλης της Κέρκυρας.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Μαγουλάδων της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Μαγουλάδων και προσαρτήθηκε στον δήμο Εσπερίων. Με το ΦΕΚ 87Α - 07/06/2010 αποσπάστηκε από από τον δήμο Εσπερίων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας.

Αξιοθέατα
Ο ναός της Ανάληψης, που εκκλησιαστικά -όπως και όλο το χωριό- υπάγεται στην Αρχιερατική Περιφέρεια Αυλιωτών και Διαποντίων Νήσων της Ιεράς Μητροπόλεως Κερκύρας
Η παραλία του χωριού που, ουσιαστικά, είναι ο ομώνυμος οικισμός Αρίλλας Καββαδάδων

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr
Google Earth

Εξωτερικοί σύνδεσμοι
 https://arillas.gr/

Χωριά της Κέρκυρας
NGC 1

Ο NGC 1 είναι ένας σπειροειδής γαλαξίας σε απόσταση 190 εκατομμύρια ετών φωτός στον αστερισμό Πήγασος. Η διάμετρός του φτάνει τα 90000 έτη φωτός που τον κατατάσουν σε μέγεθος λίγο μικρότερο από τον δικό μας γαλαξία. Είναι το πρώτο αντικείμενο στον αστρονομικό κατάλογο New General Catalogue. Όταν συντασσόταν ο κατάλογος ήταν το αντικείμενο με την μικρότερη ορθή αναφορά. Από τότε τα δεδομένα έχουν αλλάξει και δεν κατέχει πλέον την μικρότερη ορθή αναφορά ολόκληρου του καταλόγου. Ο NGC 2 βρίσκεται σε γωνιακή απόσταση μόλις 2 περίπου λεπτών της μοίρας από τον NGC 1, αλλά σε σχεδόν διπλάσια πραγματική απόσταση από τη Γη.

Αναφορές

Εξωτερικοί σύνδεσμοι 

Astronomy Picture Of the Day - Αστροφωτογραφία του NGC 1 μαζί με το NGC 2

NGC 1
0001
Πήγασος (αστερισμός)
00564
00057
Εθνική Γιουγκοσλαβίας (ποδόσφαιρο ανδρών)

Η εθνική ομάδα ποδοσφαίρου της Γιουγκοσλαβίας, γνωστή επίσης με το προσωνύμιο Πλάβι (μπλε στη σερβοκροατική γλώσσα), ιδρύθηκε το 1919 στο τότε Βασίλειο των Σέρβων, Κροατών και Σλοβένων και υπήρξε το αντιπροσωπευτικό συγκρότημα της Γιουγκοσλαβίας (1918-1941 Βασίλειο της Γιουγκοσλαβίας, 1945-1992 Σοσιαλιστική Ομοσπονδιακή Δημοκρατία της Γιουγκοσλαβίας, 1992-2003 Ομοσπονδιακή Δημοκρατία της Γιουγκοσλαβίας) στις ποδοσφαιρικές διοργανώσεις εθνικών ομάδων ανδρών. Σταμάτησε να υφίσταται το 2003, όταν οι δύο τελευταίες συστατικές δημοκρατίες της παλαιάς Γιουγκοσλαβίας μετονομάσθηκαν σε Ένωση Σερβίας - Μαυροβουνίου. Μετά και την διάλυση της Ένωσης Σερβίας - Μαυροβουνίου, η ΦΙΦΑ και η ΟΥΕΦΑ θεωρούν την εθνική ομάδα ποδοσφαίρου της Σερβίας ως τη μοναδική διάδοχο της εθνικής Γιουγκοσλαβίας.

Η ομάδα ήταν παρούσα στις μεγάλες διοργανώσεις από το πρώτο κιόλας παγκόσμιο κύπελλο, το Μουντιάλ της Ουρουγουάης (1930). Τότε οι Γιουγκοσλάβοι ήταν η μοναδικοί ευρωπαίοι που προκρίθηκαν στα ημιτελικά, όπου όμως συνετρίβησαν από τους οικοδεσπότες με σκορ 6-1. Στις σύγχρονες στατιστικές της FIFA από το 1986, η Γιουγκοσλαβία φέρεται να έχει τερματίσει 4η, αν και δεν έγινε ποτέ σαφές με ποιο κριτήριο υστερεί των ΗΠΑ που επίσης είχαν αποκλεισθεί στον ημιτελικό. Την ίδια θέση κατέλαβε το 1962 στο Μουντιάλ της Χιλής. Τρεις ακόμα φορές (Ελβετία 1954, Σουηδία 1958, Ιταλία 1990) έφθασε μέχρι τα προημιτελικά.

Στο Ευρωπαϊκό Πρωτάθλημα, έφθασε δύο φορές στον τελικό στη δεκαετία του 1960 αλλά δεν κατάφερε να κατακτήσει το τρόπαιο. Την πρώτη φορά ηττήθηκε από την ΕΣΣΔ (Γαλλία 1960), ενώ τη δεύτερη ήλθε ισόπαλη με τους οικοδεσπότες Ιταλούς (1968), αλλά έχασε στον επαναληπτικό.

Κατά τη δεκαετία του '90, η Εθνική Γιουγκοσλαβίας αποκλείσθηκε από τρεις συνεχόμενες ποδοσφαιρικές διοργανώσεις για πολιτικούς λόγους (κυρώσεις ΟΗΕ προς τη Γιουγκοσλαβία λόγω του Πολέμου της Βοσνίας). Το 1992, λίγο πριν ξεκινήσει το Euro της Σουηδίας, η πρόκρισή της ακυρώθηκε και αντικαταστάθηκε από τη Δανία. Εν συνεχεία δεν της δόθηκε το δικαίωμα να συμμετάσχει στα προκριματικά του Μουντιάλ των ΗΠΑ (1994) και του Euro της Αγγλίας (1996). Μετά την άρση των κυρώσεων η εθνική ομάδα προκρίθηκε, στο Παγκόσμιο Κύπελλο Ποδοσφαίρου του 1998 και στο Euro του 2000.

Παραπομπές

Εθνική Γιουγκοσλαβίας (ποδόσφαιρο)
TÜV

Το TÜV (Technischer Überwachungs-Verein) είναι ένα ακρωνύμιο του όρου Τεχνικός Σύλλογος Ελεγχου όπως μεταφράζεται από τα γερμανικά και χρησιμοποιείται από ιδιωτικές επιχειρήσεις, παρέχοντας πιστοποίηση για τα προϊόντα ή τις υπηρεσίες τους, ώστε αυτές να συμμορφώνονται προς συγκεκριμένες προδιαγραφές. Στην Γερμανία παλαιότερα τα TÜV (TÜV Nord, TÜV Rheinland και TÜV Süd) είχαν την αποκλειστικότητα για τα ΚΤΕΟ και στην Αυστρία η TÜV Austria.

Βλέπε επίσης 
 Διεθνής Οργανισμός Τυποποίησης
 Ελληνικός Οργανισμός Τυποποίησης

Τυποποίηση
Επιχειρήσεις της Γερμανίας
Επιχειρήσεις της Αυστρίας
Προσήλιο Ιωαννίνων

Το χωριό Προσήλιο αποτελεί Τοπική Κοινότητα του Δημοτικού Διαμερίσματος Τζουμέρκων του Δήμου Βορείων Τζουμέρκων (ο πρώην Δήμος Τζουμέρκων αποτελούνταν από τα Δ.Δ. Χουλιαράδων, Μιχαλιτσίου, Βαπτιστή- Γκούρας, Κέδρου, Πετροβουνίου, Ποτιστικών-Λούτζενο, Παλαιοχωρίου Συρράκου).
Το χωριό βρίσκεται στις δυτικές υπώρειες της κεντρικής Πίνδου και βρίσκεται στο κέντρο των βλαχόφωνων χωριών των Τζουμέρκων (Συρράκο, Καλαρρίτες, Ματσούκι, Κηπίνα- Αρμπουρίσι,Παλαιοχώρι Συρράκου, Βαθύπεδο) παρόλα αυτά ο πληθυσμός του είναι μη βλαχόφωνος. Απέχει από τα Ιωάννινα 48 χμ με τα οποία συνδέεται μέσω ασφαλτοστρωμένου δρόμου που ολοκληρώθηκε το 1995 ενώ η διάνειξή του είχε ολοκληρωθεί ήδη από το 1961. Η πλατεία του χωριού βρίσκεται σε υψόμετρο περίπου 700 μέτρων.
Εγγεγραμμένοι στους εκλογικούς καταλόγους του χωριού είναι 221 άνθρωποι ενώ οι μόνιμοι κάτοικοι του χωριού είναι ελάχιστοι.

Ιστορικά στοιχεία 
Το χωριό μετονομάστηκε σε Χαλάσματα το 1927 και σε Προσήλιο το 1928. Η παλιά του ονομασία, σλαβικής προελεύσεως, είναι Δοβίσδιανα. Οι κάτοικοί του δεν ανήκουν στη βλάχικη φυλή και παρόλο που οι εμπορικές τους σχέσεις είναι κυρίως με βλάχους ελάχιστοι γνωρίζουν και μιλούν τη βλάχικη γλώσσα. Ασχολούνται με τη γεωργοκτηνοτροφία ενώ το χωριό έβγαλε και αρκετούς μαστόρους.

Πολιτιστικές Δραστηριότητες 
Από το 1977 έχει ιδρυθεί ο "Σύλλογος Προσηλιωτών Ιωαννίνων η Αγία Παρασκευή" www.prosilio.

Διοικητικές μεταβολές 
 Κ. Δοβισδιανών Ν. Ιωαννίνων
ΦΕΚ 184Α - 19/08/1919
Σύσταση της Κοινότητας με έδρα τον οικισμό Δοβίσδιανα

ΦΕΚ 76Α - 02/05/1927
Ο οικισμός Δοβίσδιανα της Κοινότητας μετονομάζεται σε Χαλάσματα

ΦΕΚ 76Α - 02/05/1927
Η Κοινότητα μετονομάζεται σε Κοινότητα Χαλασμάτων

 Κ. Χαλασμάτων Ν. Ιωαννίνων
ΦΕΚ 76Α - 02/05/1927
Η Κοινότητα προήλθε από τη μετονομασία της Κοινότητας Δοβισδιανών

ΦΕΚ 81Α - 14/05/1928
Ο οικισμός Χαλάσματα της Κοινότητας μετονομάζεται σε Προσήλιον

ΦΕΚ 81Α - 14/05/1928
Η Κοινότητα μετονομάζεται σε Κοινότητα Προσηλίου

 Κ. Προσηλίου Ν. Ιωαννίνων
ΦΕΚ 81Α - 14/05/1928
Η Κοινότητα προήλθε από τη μετονομασία της Κοινότητας Χαλασμάτων

ΦΕΚ 244Α-04/12/1997
Η Κοινότητα καταργείται και συνενούται με το Δήμο Τζουμέρκων

Χωριά του νομού Ιωαννίνων
Δήμος Βορείων Τζουμέρκων
Λάβαρα Έβρου

Τα Λάβαρα (πρώην Σαλτίκιοϊ) είναι ελληνικο χωριό, πρώην έδρα του Δήμου Ορφέα, στον νομό Έβρου. Με βάση το Πρόγραμμα Καλλικράτης την 1η Ιανουαρίου του 2011 ο δήμος Ορφέα  καταργήθηκε και πλέον αποτελεί την ομώνυμη δημοτική ενότητα του Δήμου Σουφλίου. Το 17ο αιώνα ήταν κεφαλοχώρι του οποίου οι κάτοικοι απολάμβαναν απαλλαγή από φόρους. Την εποχή εκείνη ονομαζόταν Σαλτίκιοϊ, που σημαίνει χωριό όπου κατασκευάζονται τα «σάλια», πλατιές βάρκες με επίπεδη καρίνα, με τις οποίες γίνονταν η μεταφορά των προϊόντων στον ποταμό Έβρο.

Ιστορικά στοιχεία 
Άγνωστο παραμένει το επαναστατικό κίνημα των κατοίκων του χωριού Σαλτίκιοϊ, των σημερινών Λαβάρων,στο χρονικό διάστημα Απριλίου-Μαΐου 1821, όταν οι κάτοικοί του εξουδετέρωσαν τουρκική στρατιωτική δύναμη στη θέση «Κουρί». Δε διασώζονται γραπτές πηγές για τη συγκεκριμένη επαναστατική ενέργεια. Η παράδοση αναφέρει ότι κατά τη διάρκεια της διήμερης μάχης οι γυναίκες των Λαβάρων ανεφοδίαζαν με τρόφιμα και πυρομαχικά τους 300 και πλέον ένοπλους συμπατριώτες τους, διανύοντας 10 χιλιόμετρα δασωμένης περιοχής. Στην τοποθεσία της μάχης εντοπίζονταν μέχρι πριν λίγα χρόνια σκελετοί και κομμάτια από σπασμένα όπλα της εποχής. Επειδή οι επαναστατημένοι κάτοικοι του χωριού αυτού ύψωσαν σημαία γαλάζια με μαύρο σταυρό, για το λόγο αυτό το 1920, η επιτροπή τοπωνυμίων έδωσε στο χωριό αυτό το όνομα “Λάβαρα”.

Στις αρχές του 20ού αιώνα στον οικισμό λειτουργούσαν μια ελληνική δημοτική σχολή με 100 μαθητές και ένα παρθεναγωγείο στο οποίο φοιτούσαν 35 μαθήτριες.

Η εκκλησία του Αγίου Αθανασίου
Σε ένδειξη ευγνωμοσύνης στη θυσία των συμπατριωτών τους οι κάτοικοι του χωριού, αποφάσισαν να ανεγείρουν εκκλησία, η οποία αποπερατώθηκε το 1834 και τιμάται στο όνομα του Αγίου Αθανασίου, επειδή την ημέρα της γιορτής του (2 Μαΐου) έγινε η μεγάλη μάχη. Η εκκλησία του Αγίου Αθανασίου είναι ξυλόστεγη βασιλική. Επάνω από την κεντρική είσοδο είναι η δυσανάγνωστη με βυζαντινά γράμματα επιγραφή:

ΟΥΤΟΣ ΚΑΙ ΘΕΙΟΣ ΙΕΡΟΣ ΝΑΟΣ
ΤΟΥ ΕΝ ΑΓΙΟΙΣ ΠΑΤΡΟΣ ΗΜΩΝ
ΑΘΑΝΑΣΙΟΥ ΤΟΥ ΜΕΓΑΛΟΥ ΤΗΣ ΧΩΡΑΣ
ΣΑΛΤΙΚΙΟΪ ΑΝΗΓΕΡΘΗ ΕΚ ΒΑΘΡΩΝ
ΜΕ ΤΟΥ ΠΑΝΙΕΡΟΤΑΤΟΥ ΜΗΤ/ΤΟΥ ΔΙΔΥΜΟ
ΤΕΙΧΟΥ ΚΑΛΛΙΝΙΚΟΥ ΣΥΝΔΡΟΜΗΣ ΔΕ ΚΑΙ
ΔΑΠΑΝΗΣ ΤΩΝ ΤΕ ΤΣΟΡΜΠΑΤΖΗΔΩΝ ΚΑΙ
ΠΑΝΤΩΝ ΧΡΙΣΤΙΑΝΩΝ ΚΑΤΟΙΚΩΝ
ΤΗΣ ΑΥΤΗΣ ΧΩΡΑΣ
ΕΙΣ ΜΝΗΜΟΣΥΝΟΝ ΑΥΤΩΝ ΕΝ ΕΤΕΙ 1834
ΚΑΙ ΟΚΤΩΒΡΙΟΥ 24 ΠΑΣΧΑΛΗ ΚΑΛΦΑ

Από τα Λάβαρα καταγόταν ο Βαγγέλης Ματσιάνης, ξακουστός οπλαρχηγός της Θράκης κατά το 19ο αιώνα. Το 2006 η περιοχή χτυπήθηκε από σοβαρές πλημμύρες, που προκλήθηκαν εξαιτίας μεγάλης καθόδου υδάτινων όγκων από τη Βουλγαρία.

Παραπομπές 

Δήμος Σουφλίου
Χωριά του νομού Έβρου
Σολφερίνο

To Σολφερίνο (ιταλικά: Solferino) είναι μικρή πόλη της επαρχίας της Μάντοβα, στη Λομβαρδία της Ιταλίας.
 
Έγινε γνωστή από την ομώνυμη μάχη, στο πλαίσιο του Δεύτερου Πολέμου της Ιταλικής Ανεξαρτησίας. Η μάχη έλαβε χώρα στις 24 Ιουνίου 1859 κοντά στην μικρή αυτή κωμόπολη, μεταξύ του αυστριακού στρατού υπό τον Αυτοκράτορα Φραγκίσκο - Ιωσήφ Α΄ και των συνασπισμένων δυνάμεων Γαλλίας και Πεδεμοντίου, υπό τους βασιλείς των δύο χωρών Ναπολέοντα Γ΄ και Βίκτωρα Εμμανουήλ Β΄.

Οι δύο στρατοί συναντήθηκαν τυχαία και δεν είχαν προπαρασκευάσει τη μάχη. Η σύγκρουση άρχισε το πρωί και συνεχίστηκε μέχρι το μεσημέρι, μέσα σε κλίμα σύγχυσης και αταξίας. Ήταν, όμως, ιδιαίτερα σκληρή, με αποτέλεσμα ο αριθμός των θυμάτων να αυξάνει με γεωμετρική πρόοδο. Η βαρβαρότητα και ο βαρύς φόρος αίματος ευαισθητοποίησε τον Ελβετό έμπορο Ερρίκο Ντυνάν που παρατηρούσε όσα διαδραματίζονταν ζωντανά και ο οποίος ανεξαρτήτως εθνικότητας περιέθαλψε με την βοήθεια των κατοίκων τους τραυματίες των αντιπάλων πλευρών. Ο Ντυνάν μετέφερε με την πένα του τη φρίκη της μάχης στο βιβλίο του «Μία ανάμνηση από το Σολφερίνο» το οποίο κινητοποίησε την κοινή γνώμη της εποχής και οδήγησε τελικά στην ίδρυση του Ερυθρού Σταυρού.

Πόλεις της επαρχίας της Μάντοβα
Όμπλαστ του Ουλιάνοφσκ

Το Όμπλαστ του Ουλιάνοφσκ (ρωσικά: Улья́новская о́бласть) είναι ομοσπονδιακό υποκείμενο της Ρωσίας. Βρίσκεται στο Ομοσπονδιακό Διαμέρισμα του Βόλγα. Το διοικητικό του κέντρο είναι το Ουλιάνοφσκ, και ονομάστηκε έτσι προς τις τιμήν του οικογενειακού ονόματος Ουλιάνοφ του Βλαντιμίρ Λένιν.

Εξωτερικοί σύνδεσμοι 
 
 Επίσημη ιστοσελίδα της Περιφέρειας του Ουλιάνοφσκ  

Ουλιανοφσκ
Γιώργος Ρώης

Ο ηθοποιός Γιώργος Ρώης γεννήθηκε το 1910 στον Σκοπό Ανατολικής Θράκης και το πραγματικό του επώνυμο ήταν Χαλκίδης.

Βιογραφία 
Τα νεανικά του χρόνια τα έζησε στις Σέρρες, όπου εκεί άρχισε να ασχολείται με το θέατρο, ιδρύοντας μαζί με άλλους τον Ερασιτεχνικό Θεατρικό Σύλλογο του Γυμνασίου Σερρών. Σπούδασε στην Επαγγελματική Σχολή Θεάτρου και πρωτοεμφανίστηκε το 1930 στο Θέατρο Κοτοπούλη με το θίασο της "Ελευθέρας Σκηνής" (Μαρίκα Κοτοπούλη, Σπύρος Μελάς, Μήτσος Μυράτ). Το 1931 έγινε μέλος του Σ.Ε.Η. και έπαιξε στο θίασο του Αιμίλιου Βεάκη. Το 1932 προσελήφθη στο Εθνικό Θέατρο. Το 1943 στράφηκε στο μουσικό Θέατρο. Από το 1960 άρχισε να εργάζεται ως μακιγιέρ στο θέατρο και τον κινηματογράφο. Ως ηθοποιός, έχει πολλές συμμετοχές σε ταινίες. Χαρακτηριστικοί του ρόλοι στις ταινίες Η γυνή να φοβήται τον άνδρα (Ξενοφών Παπαμήτρος) και Θου - Βου φαλακρός πράκτωρ. Επιχείρησις: Γης Μαδιάμ (καθηγητής). Στα μέσα της δεκαετίας του '70 εγκαταστάθηκε στην Αμερική, όπου σκηνοθετούσε και έπαιζε για τους Έλληνες ομογενείς στο Σικάγο και το Μαϊάμι. Είχε παντρευτεί την ηθοποιό Διονυσία Κουμαριώτου (1917-1981). Πέθανε στις 28 Σεπτεμβρίου 1994.

Φιλμογραφία

Ηθοποιός

 Νειάτα στη λάσπη (1984)
 Θου-Βου φαλακρός πράκτωρ (επιχείρησις: Γης μαδιάμ) (1969)
 Στον ίλιγγο της ζωής (1969)
 Η ώρα της οργής (1968)
 Με τη λάμψη στα μάτια (1966)
 Είναι ένας... τρελλός τρελλός Βέγγος (1965)
 Η γυνή να φοβήται τον άνδρα (1965) [Ξενοφών Παπαμήτρου]
 Ου κλέψεις (1965)
 Κάτι να καίη (1964)
 Ο αδελφός Άννα (1963)
 Τρελλοί πολυτελείας (1963) [Σάββας (;)]
 Δουλειές του ποδαριού (1962)
 Ψηλά τα χέρια Χίτλερ (1962)
 Διαβόλου κάλτσα (1961)
 Έγκλημα στο Κολωνάκι (1959)
 Η λίμνη των στεναγμών / Η κυρα Φροσύνη και ο Αλή πασάς (1959)   (αρχιδούκας)]
 Της νύχτας τα καμώματα (1957)
 Της τύχης τα γραμμένα (1957)
 Δολλάρια και όνειρα (1956)
 Θυσία της μάνας (1956)
 Ο ζηλιαρόγατος (1956)

Θεατρικές Παραστάσεις 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Αντιστράτηγος

Ο Αντιστράτηγος (Αντγος) είναι ο δεύτερος υψηλότερος βαθμός (OF-8) που συναντάται στον Ελληνικό Στρατό Ξηράς, κατώτερος μόνο του Στρατηγού, ενώ είναι ο αμέσως ανώτερος του Υποστράτηγου. Στους αγγλόφωνους στρατούς ο αντίστοιχος βαθμός καλείται Lieutenant General. Ο όρος προέρχεται από τους αρχαίους συγγραφείς, που τον χρησιμοποιούσαν για να αποδώσουν στα ελληνικά τον ρωμαϊκό τίτλο του προπραίτωρα (propraetor).

Στον Ελληνικό Στρατό, Αντιστράτηγοι είναι ο Αρχηγός του Γενικού Επιτελείου Στρατού καθώς και οι αρχηγοί μεγάλων στρατιωτικών σχηματισμών (Σώματα Στρατού, ΑΣΔΕΝ κλπ.).

Είναι επίσης ο ανώτατος βαθμός εξέλιξης εν ενεργεία αξιωματικού στην Ελληνική Αστυνομία, στο Πυροσβεστικό Σώμα και παλαιότερα στην Ελληνική Χωροφυλακή. Κατόπιν απόφασης του ΚΥΣΕΑ, χορηγείται ο βαθμός του Στρατηγού ΕΛ.ΑΣ. εν αποστρατεία και του Στρατηγού Π.Σ. εν αποστρατεία για τους ευδοκίμως τερματίσαντες τη σταδιοδρομία τους αντιστράτηγους της ΕΛ.ΑΣ και του Πυροσβεστικού Σώματος, αντίστοιχα.
Επί του παρόντος, Αρχηγός της ΕΛΑΣ διατελεί ο Αντιστράτηγος Νικόλαος Παπαγιαννόπουλος και Αρχηγός του ΠΣ ο Αντιστράτηγος Σωτήριος Γεωργακόπουλος.

Οι αντίστοιχοι βαθμοί στο Πολεμικό Ναυτικό και στο Λιμενικό Σώμα είναι ο Αντιναύαρχος και στην Πολεμική Αεροπορία ο Αντιπτέραρχος.

Διακριτικό 
Το διακριτικό της στολής του Αντιστράτηγου στον Ελληνικό Στρατό είναι η χρυσή φλογοφόρος ροιά (= φλογοφόρος σφαίρα), σπαθί - σκυτάλη χιαστί και τρία αστέρια (σε σχήμα τριγωνικό), σε κάθετη διάταξη (σε κάθε επωμίδα). Το υπηρεσιακό αυτοκίνητό του φέρει τρία αστέρια σε κόκκινο πλαίσιο. Προσφωνείται Στρατηγός.

Δείτε επίσης

 Βαθμοί και διακριτικά των αξιωματικών του στρατού ξηράς των μελών του ΝΑΤΟ

Στρατιωτικοί βαθμοί
Οίκος των Αργυρών

Αργυροί ήταν το όνομα μιας εξέχουσας Βυζαντινής οικογένειας (επίσης αποκαλούμενης Argyrus στα Λατινικά). Αρχικά ήταν μια αριστοκρατική στρατιωτική οικογένεια και τα μέλη της κατείχαν αξιώματα στον τόπο προέλευσης τους που ήταν το θέμα Χαρσιανόν στη Μικρά Ασία. Στη συνέχεια δραστηριοποιήθηκαν στην Κωνσταντινούπολη έως και τον 11ο αιώνα όπου άρχισαν να χάνονται από το προσκήνιο. Από την οικογένεια προέρχεται ένας αυτοκράτορας, ο Ρωμανός Γ', καθώς επίσης και άλλα αξιομνημόνευτα μέλη, όπως ο Πόθος Αργυρός που ήταν Κατεπάνω της Βυζαντινής Ιταλίας.

Αξιοσημείωτα Μέλη 

 Βασίλειος Αργυρός
 Ρωμανός Γ'

Βυζαντινές δυναστείες
Κρασιμίρ Τσομακόφ

Ο Κρασιμίρ Τσομακόφ (βουλγ. Красимир Чомаков - Krassimir Chomakov) (γεν. 1977) είναι διεθνής ποδοσφαιριστής από τη Βουλγαρία, ο οποίος έχει αγωνιστεί στην ΤΣΣΚΑ Σόφιας, στην Ελλάδα στην Α΄ Εθνική με τoν Πανιώνιο και σε πολλές ομάδες μικρών κατηγοριών στην Ιταλία, όπου παίζει μέχρι σημέρα. Έχει ύψος 1,82 μ. και αγωνίζεται στην άμυνα και στη μεσαία γραμμή.

Βιογραφικό 
Ο Κρασιμίρ Τσομακόφ γεννήθηκε στις 8 Ιουνίου 1977 στη Φιλιππούπολη (Πλόβντιφ). Ως έφηβος ξεκίνησε το ποδόσφαιρο στην τοπική ομάδα Μαρίτσα Πλόβντιφ, με την οποία έκανε το ντεμπούτο του στην Α΄ κατηγορία τη σεζόν 1996-97. Το 1997 εντάχθηκε στο δυναμικό της ΤΣΣΚΑ Σόφιας, με την οποία αγωνίστηκε για τρεις σεζόν, κατέκτησε το Κύπελλο Βουλγαρίας το 1999 και έφτασε στους 16 του Κυπέλλου ΟΥΕΦΑ την επόμενη σεζόν. Την ίδια εποχή κλήθηκε στην εθνική ομάδα της Βουλγαρίας, στην οποία έπαιξε συνολικά 10 φορές ως το 2001 σημειώνοντας 5 γκολ. 

Από το 2000 ως το 2002 αγωνίστηκε στην Ιταλία, στη Ραβένα (Β΄ κατηγορία) και, χωρίς επιτυχία, στη Λέτσε (Α΄). Το Γενάρη του 2002 εντάχθηκε στον Πανιώνιο, όπου έπαιξε ως το τέλος της σεζόν, βοηθώντας το σύλλογο να κατακτήσει την έκτη θέση, χάνοντας την 5η θέση και την έξοδο στο Κύπελλο ΟΥΕΦΑ στις καθυστρήσεις του τελευταίου ματς της σεζόν, όταν ισοφαρίστηκε από τον Ηρακλή Θεσσαλονίκης (1-1).

Από το 2002 μέχρι σήμερα αγωνίζεται σε ιταλικές ομάδες Γ΄ και Δ΄ κατηγορίας, με μακροβιότερη παρουσία στην Μπόκα Σαν Λάζαρο, στην οποία έπαιξε πέντε χρόνια (2002-2007) και το 2006 τη βοήθησε να ανεβεί από τη Δ΄ στη Γ΄ κατηγορία (C2).

Καριέρα

Παραπομπές 

Βούλγαροι ποδοσφαιριστές
Ποδοσφαιριστές Πανιωνίου
Μέσοι ποδοσφαιριστές
Ποδοσφαιριστές Εθνικής Βουλγαρίας
Ποδοσφαιριστές Σούπερ Λιγκ Ελλάδας
Ποδοσφαιριστές Σέριε Α
Ποδοσφαιριστές ΟΣ Λέτσε
Ποδοσφαιριστές ΤΣΣΚΑ Σόφιας
Ποδοσφαιριστές Σπαρτάκ Πλόβντιφ
Ποδοσφαιριστές Μαρίτσα Πλόβντιφ
Ποδοσφαιριστές Κάλτσιο Λέκκο 1912
Ποδοσφαιριστές ΟΣ Κρεμονέζε
ΟΣ Λέτσε
Ποδοσφαιριστές ΣΚ Ραβέννα Σπορτ 2019
Ποδοσφαιριστές Πάρβα Λίγκα (Βουλγαρία)
Σάντο Ντομίνγκο

Το Σάντο Ντομίνγκο  (ισπανικά: Santo Domingo), ή Σάντο Ντομίνγκο δε Γκουσμάν ή Άγιος Δομίνικος, είναι η πρωτεύουσα και η μεγαλύτερη πόλη της Δομινικανής Δημοκρατίας. Ο πληθυσμός της σύμφωνα με υπολογισμούς είναι 2.552.398 κάτοικοι (2010). Έχει έκταση 104,44 τετρ.χλμ. και είναι κτισμένη σε υψόμετρο 14 μ.

Η θέση της πόλης είναι στην Καραϊβική Θάλασσα στo στόμιο του ποταμού Οσάμα. Ιδρύθηκε από τον Βαρθολομαίο Κολόμβο το 1496 και ήταν η πρώτη έδρα της αποικιακής αυτοκρατορικής Ισπανίας στον Νέο Κόσμο. Όλοι οι ιθαγενείς δολοφονήθηκαν σε λίγες δεκαετίες.Είναι επίσης ο παλαιότερος ευρωπαϊκός οικισμός στην Αμερική που κατοικείται συνεχώς. Ο Άγιος Δομίνικος αναφέρεται και ως «πύλη στην Καραϊβική». Κατά την περίοδο της διακυβέρνησης από τον δικτάτορα Ραφαέλ Τρουχίγιο η πόλη είχε την ονομασία Ciudad Trujillo (από το 1930 ως το 1961).

Μεταφορές

Αεροδρόμια 
Η πόλη εξυπηρετείται από δύο διεθνή αεροδρόμια, με το κύριο να είναι το διεθνές αεροδρόμιο Λας Αμέρικας. Το εν λόγω αεροδρόμιο διαθέτει δύο διαδρόμους προσγειώσεως και απογειώσεως, με τον πιο πρόσφατο να έχει ολοκληρωθεί το 2006. Σύμφωνα με στοιχεία του 2005, περισσότεροι από 2,5 εκατ. επιβάτες χρησιμοποιούν το αεροδρόμιο ετησίως. Το Λας Αμέρικας βρίσκεται στην Πούντα Καουσέδο. 

Το δεύτερο σημαντικότερο αεροδρόμιο είναι το διεθνές αεροδρόμιο Λα Ισαμπέλα, το οποίο βρίσκεται στον βορειότερο τομέα της πόλης. Από εκεί γίνονται πτήσεις κυρίως προς τα βόρεια της χώρας.

Εκπαίδευση 
Η πόλη διαθέτει τα περισσότερα πανεπιστήμια σε όλη τη χώρα, 18 τον αριθμό. Το παλαιότερο από αυτά είναι το Αυτόνομο Πανεπιστήμιο του Σάντο Ντομίνγκο (Universidad Autónoma de Santo Domingo, UASD) το οποίο ιδρύθηκε το 1538. Είναι επίσης και το αρχαιότερο πανεπιστήμιο στην Αμερική.

Δείτε επίσης
 Εθνική Βιβλιοθήκη Πέδρο Χενρίκες Ουρένια

Παραπομπές

Βιβλιογραφία 
 Meinig, D.W. (1986). The Shaping of America: a Geographic Perspective on 500 Years of History. Volume I - Atlantic America, 1492-1800. New Haven: Yale University Press. ISBN 0-300-03882-8.
 Santo Domingo; Fragmentos De Patria by Banreservas ISBN 99934-898-9-5.

Πόλεις της Δομινικανής Δημοκρατίας
Κελντ Μπόρντινγκαρντ

Ο Κελντ Μπόρντινγκαρντ (Keld Bordinggard Larsen) (γεν. 1962) είναι παλαίμαχος διεθνής ποδοσφαιριστής από τη Δανία και νυν προπονητής της Εθνικής Ελπίδων της Δανίας. Ως παίκτης αγωνίστηκε στις δανικές ομάδες: Όντενσε, Βάιλε, Σίλκεμποργκ. Επίσης, έπαιξε στις ΗΠΑ σε ομάδα ποδοσφαίρου σάλας και για μία σεζόν στην Ελλάδα στην Α΄ Εθνική με τoν Πανιώνιο.. Αγωνιζόταν στη μεσαία γραμμή.

Βιογραφικό

Ποδοσφαιριστής 
Ο Κελντ Μπόρντινγκαρντ γεννήθηκε στις 23 Νοεμβρίου 1962 στο Χόλστεμπρο (Holstebro) στη βόρεια Δανία. Ξεκίνησε την ποδοσφαιρική καριέρα του το 1981 στην Όντενσε. Το 1982 κλήθηκε στην Εθνική Ελπίδων, ενώ το 1983 ανακηρύχθηκε "Ταλέντο της χρονιάς" και τον Αύγουστο του ίδιου έτους έκανε το ντεμπούτο του στην Εθνική Δανίας. Το ίδιο έτος κατέκτησε το νταμπλ με την Όντενσε και αποφάσισε να δοκιμάσει την τύχη του στις ΗΠΑ στην ομάδα ποδοσφαίρου σάλας Γουιτσιτά Γουίνγκς (Wichita Wings) του Κάνσας. Το επόμενο έτος επέστρεψε και συνέχισε στην Όντενσε ως το 1987. Το 1988 πήγε στην Ελλάδα, στον Πανιώνιο, του οποίου προπονητής ήταν ο Σουηδός Μπο Γιόχανσον. Η ομάδα έφτασε στον τελικό του Κυπέλλου 1989, αλλά ο ίδιος δεν αγωνίστηκε στον τελικό.

Στη συνέχεια αγωνίστηκε στην Δανία, διαδοχικά με τις: Βάιλε, Όντενσε και Σίλκεμποργκ, με την οποία κατέκτησε το πρωτάθλημα το 1995. Έκλεισε την καριέρα του στη Βάιλε το 1999-2000 ως παίκτης και βοηθός προπονητή.

Στην Εθνική ομάδα αγωνίστηκε τέσσερις φορές.

Προπονητής 
Ξεκίνησε την προπονητική του καριέρα στη Βάιλε ως βοηθός. Συνέχισε στην Εθνική ομάδα της Δανίας ως βοηθός του Μόρτεν Όλσεν και από το 2006 ανέλαβε προπονητής στις Εθνικές Ελπίδων και Νέων της χώρας του.

Καριέρα

Ως ποδοσφαιριστής

Ως προπονητής 
 2001-2002: Βάιλε
 2002-2006: Εθνική Δανίας (βοηθός)
 2006-σήμερα: Εθνική Δανίας ελπίδων

Τίτλοι-Διακρίσεις 
 Ταλέντο της χρονιάς: 1983
 Πρωταθλήματα Δανίας (2): 1983 (με Όντενσε), 1995 (με Σίλκεμποργκ)
 Κύπελλο Δανίας (1): 1983 (με Όντενσε, νταμπλ)

Παραπομπές 

Δανοί ποδοσφαιριστές
Ποδοσφαιριστές Πανιωνίου
Ποδοσφαιριστές Εθνικής Δανίας
Μέσοι ποδοσφαιριστές
Ποδοσφαιριστές Σίλκεμποργκ ΙΦ
Ποδοσφαιριστές Εθνικής Δανίας Κ21
Ποδοσφαιριστές Βάιλε Μπόλντκλουμπ
Προπονητές ποδοσφαίρου Βάιλε Μπόλντκλουμπ
Ποδοσφαιριστές Όντενσε Μπόλντκλουμπ
Προπονητές ποδοσφαίρου Εθνικής Δανίας
Προπονητές ποδοσφαίρου Εθνικής Δανίας ανδρών U21
Δανοί προπονητές ποδοσφαίρου
Ξένοι ποδοσφαιριστές στην Ελλάδα
Εντίν Τσότσαλιτς

Ο Εντίν Τσότσαλιτς (βοσν.: Edin Cocalić) (γεν. 1987) είναι διεθνής ποδοσφαιριστής από τη Βοσνία-Ερζεγοβίνη. Αγωνίστηκε πέντε χρόνια στη Ζελιέζνιτσαρ Σαράγεβο και από τον Ιανουάριο του 2010 ως το 2012 αγωνίστηκε στην Ελλάδα, στη Σούπερ Λίγκα, με τoν Πανιώνιο. Έχει ύψος 1,90, παίζει και με τα δύο πόδια, έχει καλή τεχνική και είναι καλός στο ψηλό παιχνίδι. Αγωνίζεται ως κεντρικός αμυντικός αλλά και στη μεσαία γραμμή. Από το Γενάρη του 2012 παίζει στη Μακάμπι Χάιφα  στο Ισραήλ.

Βιογραφικό 

Ο Εντίν Τσότσαλιτς γεννήθηκε στις 5 Δεκεμβρίου 1987 στο Βίσεγκραντ, Βοσνία-Ερζεγοβίνη. Ξεκίνησε την καριέρα του στη Ζελέζνιτσαρ του Σεράγεβο, στην οποία έπαιξε επί 11 χρόνια σε όλες τις ηλικιακές κατηγορίες. Από το 2006 εντάχθηκε στην πρώτη ομάδα, στην οποία αγωνίστηκε ως το Δεκέμβριο του 2009 σε 110 ματς συνολικά. Έγινε ο νεώτερος αρχηγός στην ιστορία της ομάδας. 

Τον Ιανουάριο του 2010 υπέγραψε συμβόλαιο 3,5 ετών στον Πανιώνιο. Έκανε ντεμπούτο με την ομάδα στις 11 Φεβρουαρίου στο Κύπελλο Ελλάδος, όταν μπήκε ως αλλαγή στο 89΄ στον περιπετειώδη αγώνα της προημιτελικής φάσης εναντίον της Καβάλας, ο οποίος ξεκίνησε στις 10 Φεβρουαρίου, διακόπηκε λόγω κακοκαιρίας στο 70΄ και συνεχίστηκε την επόμενη μέρα, για να λήξει 0-0. Ντεμπούτο στην Α΄ Εθνική έκανε στις 21 Φεβρουαρίου, στον εκτός έδρας αγώνα κατά του ΠΑΣ Γιάννινα και ήταν καλότυχο, αφού σκόραρε με κεφαλιά ψαράκι στην πρώτη επαφή του με την μπάλα στο πρώτο λεπτό και συνέβαλλε στην πρώτη νίκη (με 3-2) της ομάδας έπειτα από εννιά αγωνιστικές. 

Το 2003 κλήθηκε για πρώτη φορά στην εθνική παίδων (κάτω των 17) της χώρας του, της οποίας υπήρξε αρχηγός. Έχει αγωνιστεί επίσης στις εθνικές νέων (κ. 19) και ελπίδων (κ. 21) και μια φορά με την εθνική ανδρών.

Καριέρα

Εξωτερικοί σύνδεσμοι 
Στατιστικά σεζόν 2009-10
Στατιστικά σεζόν 2010-11 .

Βόσνιοι ποδοσφαιριστές
Ποδοσφαιριστές Πανιωνίου
Ποδοσφαιριστές Εθνικής Βοσνίας και Ερζεγοβίνης
Αμυντικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Ζελιέζνιτσαρ Σαράγεβο
Ποδοσφαιριστές Μακάμπι Χάιφα
Ποδοσφαιριστές Εθνικής Βοσνίας και Ερζεγοβίνης Κ17
Ποδοσφαιριστές Εθνικής Βοσνίας και Ερζεγοβίνης Κ19
Ποδοσφαιριστές Εθνικής Βοσνίας και Ερζεγοβίνης Κ21
Ποδοσφαιριστές ΚΦ Μέχελεν
Ξένοι ποδοσφαιριστές στην Ελλάδα
Χανάκ

Το χωριό Χανάκ -Συντεταγμένες: 41 ° 14'10 "Ν 42 ° 50'50" E- υψόμετρο 1820 μ ,  είναι έδρα της ομώνυμης επαρχίας της περιφέρειας Αρνταχάν της Τουρκίας. Η περιοχή περιήλθε στην κατοχή των Ρώσων με την συνθήκη του Βερολίνου (13 Ιουνίου - 13 Ιουλίου 1878) η οποία ακολούθησε τον Ρωσοτουρκικό πόλεμο του 1877-1878 . Στο κάτω Χανάχ (Selam Verdi Mahalesi σήμερα ) μετανάστευσαν  Έλληνες  από την περιοχή της Αργυρούπολης το 1881 και ειδικότερα από τα χωριά που βρίσκονται δυτικά της, Χάσκιοι, Μόξιφα, Θέμπεδα, Χουρσούλ , Εβρέν της κοιλάδας της Άτρας, τα Σαρπίσκια της κοιλάδας της Τσίτης, το Σταυρίν, την Κρώμνη ,  το Χόσκιρι και Τσαμούρεα της περιοχής Παϊπούρτ .  

Στην πρώτη γενική απογραφή της Ρώσικης Αυτοκρατορίας του 1897, απογράφηκαν 55 οικογένειες (499 ψυχές).Το Νοέμβριο του 1920 οι Έλληνες εγκατέλειψαν οριστικά το Χανάχ και αφού διέμειναν για έναν μήνα στο Μπορτζόμ της Γεωργίας, έφτασαν στο Βατούμ απ' όπου στις 24 Φεβρουαρίου του 1921 απέπλευαν με τον ατμόπλοιο Αραράτ.  Στην Ελλάδα εγκαταστάθηκαν κύρια στα χωριά Ακρίτας Κιλκίς, Γεωργιανούς Βέροιας (10-051921) ,Ηλιόλουστο Κιλκίς, Λευκώνα Σερρών, 

Χωριά της Τουρκίας
Ντέγιαν Μπορόβνιακ

Ο Ντέγιαν Μπορόβνιακ (σερβ. Дејан Боровњак - Dejan Borovnjak) (γεν. στις 4 Ιανουαρίου 1986 στο Κνιν της σημερινής Κροατίας) είναι καλαθοσφαιριστής από τη Σερβία. Από τον Ιανουάριο του 2010 αγωνίζεται στην Α1΄ με τον Πανιώνιο. Έχει ύψος 2,09, βάρος 104 κ. και παίζει σε θέση σέντερ-πάουερ φόργουορντ.

Ο Ντέγιαν Μπορόβνιακ έχει αγωνιστεί στην Παρτιζάν Βελιγραδίου, στη Βοϊβοντίνα και στη Λιέτουβος Ρίτας της Λιθουανίας.

Ομάδες

Tίτλοι

 Λίγκα Αδριατικής (2): 2007, 2008 (με Παρτιζάν)

Εξωτερικοί σύνδεσμοι 
 Πανιώνιος ΚΑΕ 

Σέρβοι καλαθοσφαιριστές
Καλαθοσφαιριστές Πανιωνίου
Καλαθοσφαιριστές Άρη
Καλαθοσφαιριστές ΚΑΟΔ
Καλαθοσφαιριστές Νιου Μπάσκετ Μπρίντιζι
Καλαθοσφαιριστές Γκραν Κανάρια
Καλαθοσφαιριστές Λιέτουβος Ρίτας
Καλαθοσφαιριστές Βοϊβοντίνα
Καλαθοσφαιριστές Παρτιζάν Βελιγραδίου
Καλαθοσφαιριστές Γκαζιαντέπ
Καλαθοσφαιριστές πολωνικών συλλόγων
Γκάρεθ Ρόμπερτς

Ο Γκάρεθ Ρόμπερτς (Gareth Wyn Roberts) (γεν. 1978) είναι διεθνής ποδοσφαιριστής από την Ουαλία. Έχει αγωνιστεί στην ομάδα νέων της Λίβερπουλ Φ.Κ., στην Τράνμερε Ρόβερς και στην Ντόνκαστερ Ρόβερς. Το 1999 έπαιξε για λίγο στην Ελλάδα στην Α΄ Εθνική με τoν Πανιώνιο. Έχει ύψος 1,75 και αγωνίζεται ως αριστερό μπακ αλλά στο κέντρο.

Βιογραφικό 

Ο Γκάρεθ Ρόμπερτς γεννήθηκε στις 6 Φεβρουαρίου 1978 στο Ρέξαμ της Ουαλίας. Ξεκίνησε το ποδόσφαιρο το 1994 από την ομάδα νέων της Λίβερπουλ, με την οποία το 1996 κατέκτησε το Κύπελλο Αγγλίας Νέων (FA Youth Cup). Όμως, δεν κατάφερε να προωθηθεί στην α΄ ομάδα και το Ιανουάριο του 1999 υπέγραψε στον Πανιώνιο, που είχε προπονητή τον παλιό άσσο της Λίβερπουλ Ρόνι Γουίλαν. Με τον Πανιώνιο έμεινε ως τον Αύγουστο του 1999 αλλά μετείχε στα προημιτελικά του Κυπέλλου Κυπελλούχων, την άνοιξη του 1999, που αποτελεί μέχρι σήμερα τη σημαντικότερη ευρωπαϊκή διάκριση του συλλόγου.

Το Αύγουστο του 1999 επέστρεψε στην Αγγλία, στην Τράνμερε Ρόβερς, αρχικά ως δανεικός και από το Νοέμβριο με μεταγραφή. Στην Τράνμερε έπαιξε ως το 2006. Το 2000 έπαιξε μαζί της στον τελικό του Λιγκ Καπ Αγγλίας, στον οποίο ηττήθηκε από τη Λέστερ Σίτι με 1-2 ενώ μετείχε στις τρεις απίθανες πορείες της ως τα προημιτελικά του Κυπέλλου Αγγλίας, το 2000, το 2001 και το 2004. Το 2006 μεταπήδησε στην Ντόνκαστερ Ρόβερς, με την οποία το 2008 ανανέωσε το συμβόλαιό του ως το 2010. Με την Ντονκάστερ κέρδισε το Λιγκ Τρόφι το 2007 και την άνοδο από την Λιγκ 1 στην Τσάμπιονσιπ το 2007-08.

Έχει αγωνιστεί 9 φορές στην εθνική Ουαλίας.

Καριέρα

Τίτλοι-Διακρίσεις 

 Κύπελλο Νέων Αγγλίας: 1996 (με Λίβερπουλ)
 Λιγκ Τρόφι: 2007 (με Ντόνκαστερ)
 Λιγκ Καπ Αγγλίας (φιναλίστ): 2000 (με Τράνμερε)
 Λιγκ 1 (άνοδος): 2008 (με Ντόνκαστερ)

Εξωτερικοί σύνδεσμοι 

 Gareth Roberts player profile
 http://www.soccerbase.com/players_details.sd?playerid=9708 

Αμυντικοί ποδοσφαιριστές
Ουαλοί ποδοσφαιριστές
Ποδοσφαιριστές Λίβερπουλ Φ.Κ.
Ποδοσφαιριστές Πανιωνίου
Ποδοσφαιριστές Εθνικής Ουαλίας
Ποδοσφαιριστές Σούπερ Λιγκ Ελλάδας
Ποδοσφαιριστές Ντέρμπι Κάουντι
Ποδοσφαιριστές Ντονκάστερ Ρόβερς
Ποδοσφαιριστές Τρανμίρ Ρόβερς
Ποδοσφαιριστές Μπέρι ΦΚ
Ξένοι ποδοσφαιριστές στην Ελλάδα
Ληλάντιος Πόλεμος

Ο Ληλάντιος πόλεμος ήταν πόλεμος που διεξήχθη στα τέλη του 8ου αιώνα π.Χ. μεταξύ των δύο ισχυρών αρχαίων κρατών της Εύβοιας, της Χαλκίδας και της Ερέτριας, που την περίοδο εκείνη βρίσκονταν στο απόγειο της ακμής τους. Ο πόλεμος ήταν προϊόν του μακροχρόνιου ανταγωνισμού των δύο κρατών, που κατά την διάρκεια του 8ου αιώνα π.Χ. είχαν εξελιχθεί σε μεγάλες εμπορικές δυνάμεις του αρχαίου κόσμου. Αφορμή για το ξέσπασμα του πολέμου, στάθηκε η διεκδίκηση του εύφορου Ληλάντιου πεδίου, της μεγαλύτερης πεδιάδας του νησιού, που βρισκόταν ανάμεσα στις δύο πόλεις. 

Ο πόλεμος αυτός ήταν ένας από τους πρώτους γνωστούς μεγάλους πολέμους μεταξύ αρχαιοελληνικών πόλεων και πήρε πανελλήνιες διαστάσεις καθώς οι αντιμαχόμενοι Χαλκιδαίοι και Ερετριείς συμμάχησαν και με άλλες ελληνικές πόλεις. Όπως αναφέρει ο Ηρόδοτος με τους Χαλκιδαίους συμμάχησαν οι Σάμιοι, ενώ με τους Ερετριείς οι Μιλήσιοι . Επίσης με τους Χαλκιδείς συμμάχησαν οι Θεσσαλοί, γεγονός που αναφέρεται από τον Πλούταρχο. Η ακριβής ημερομηνία αυτού του πολέμου δεν είναι σήμερα γνωστή. Τοποθετείται στα τέλη του 8ου αιώνα και στις αρχές του 7ου, ανάμεσα στα έτη 710 και 650 π.Χ.. Για τα γεγονότα του πολέμου υπάρχουν πολύ λίγες αναφορές σε αρχαίους συγγραφείς. Από ένα ποιήμα του Θέογνι μαθαίνουμε πως κατά την διάρκεια αυτής της σύγκρουσης καταστράφηκε η Ομηρική πόλη Κήρινθος. Ο πόλεμος ήταν αμφίρροπος και προκάλεσε τεράστιες καταστροφές στις δύο πόλεις και τις οδήγησε τελικά στην παρακμή.  Την θέση τους ως εμπορικές δυνάμεις του αρχαίου κόσμου πήραν η Κόρινθος, τα Μέγαρα, οι πόλεις της Ιωνίας και η Αθήνα.

Παραπομπές

Ληλάντιος πόλεμος 
Ληλαντιος
Ντίλον Σέπαρντ

Ο Ντίλον Σέπαρντ (Dillon Douglas Sheppard) (γεννήθηκε 1979) είναι διεθνής ποδοσφαιριστής από τη Νότια Αφρική, ο οποίος έπαιξε για λίγο στην Ελλάδα στην Α΄ Εθνική με τoν Πανιώνιο. Με ύψος 1,80 και αριστεροπόδαρος, αγωνιζόταν ως αριστερός ακραίος επιθετικός.

Βιογραφία 

Ο Ντίλον Σέπαρντ γεννήθηκε στις 27 Φεβρουαρίου 1979 στο Ντέρμπαν της επαρχίας Νατάλ (KwaZulu-Natal) στη Ν. Αφρική. Ξεκίνησε το ποδόσφαιρο το 1997 στην ομάδα Σέβεν Σταρς και το 1999 συνέχισε στον Άγιαξ Κεϊπτάουν. Την περίοδο αυτή κλήθηκε και στην εθνική ομάδα Ν. Αφρικής, στην οποία έχει παίξει 18 φορές. Το 2004 αποφάσισε να έρθει στην Ευρώπη. Έπαιξε μια σεζόν στη Ντιναμό Μόσχας και το 2005 μεταγράφηκε στον Πανιώνιο, όπου έμεινε τη μισή σεζόν και στο υπόλοιπο επέστρεψε στην πατρίδα του και συνέχισε στους Μαμελόντι Σαντάουνς (Mamelodi Sundowns FC). Από το 2009 αγωνίζεται στους Πλάτινουμ Σταρς.

Στατιστικά

Εξωτερική σύνδεση 
 Career history

Νοτιοαφρικανοί ποδοσφαιριστές
Ποδοσφαιριστές Πανιωνίου
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές ΦΚ Ντιναμό Μόσχας
Ποδοσφαιριστές Άγιαξ Κέιπ Τάουν
Ποδοσφαιριστές Εθνικής Νότιας Αφρικής
Ποδοσφαιριστές Μαμελόντι Σάνταουνς ΦΚ
Ποδοσφαιριστές Πρέμιερ Λιγκ Ρωσίας
Ξένοι ποδοσφαιριστές στην Ελλάδα
Ποδοσφαιριστές Μπίντβεστ Γουίτς Φ.Κ.
Λαβρέντι Μπέρια

Ο Λαβρέντι Πάβλοβιτς Μπέρια (γεωργιανά: ლავრენტი პავლეს ძე ბერია, ρωσικά: Лаврентий Павлович Бéрия, 29 Μαρτίου 1899 – 23 Δεκεμβρίου 1953) ήταν Σοβιετικός πολιτικός, επικεφαλής του σοβιετικού μηχανισμού ασφαλείας και των μυστικών υπηρεσιών υπό τον Στάλιν.

Τα πρώτα χρόνια
Ο Λαβρέντι Πάβλοβιτς Μπέρια γεννήθηκε στις 29 Μαρτίου 1899 στην Γεωργία που τότε ήταν ανήκε στην Ρωσική Αυτοκρατορία.

Επικεφαλής της NKVD
Προς το τέλος της περιόδου των σταλινικών εκκαθαρίσεων (1936-1940) είχε γίνει αναπληρωτής και στη συνέχεια επικεφαλής της NKVD αντικαθιστώντας τον Νικολάι Γιεζόφ και διεξήγαγε εκκαθάριση και στην ίδια τη NKVD. Ο Μπέρια άσκησε τη μεγαλύτερη επιρροή του κατά τη διάρκεια και μετά τον Β΄ Παγκόσμιο Πόλεμο και αμέσως μετά τον θάνατο του Στάλιν το 1953, όταν, ως πρώτος αντικαταστάτης του Πρωθυπουργού, εφάρμοσε μια σύντομη εκστρατεία φιλελευθεροποίησης. 

Ο Μπέρια υπήρξε ο μακροβιότερος και έχων τη μεγαλύτερη επιρροή από τους αρχηγούς της μυστικής αστυνομίας του Στάλιν, με το αποκορύφωμα αυτής της επιρροής να λαμβάνει χώρα κατά τη διάρκεια και μετά τον  Β΄ Παγκόσμιο Πόλεμο. Διαρκώς διοικούσε τεράστιες μονάδες του σοβιετικού κράτους και υπηρέτησε ως ντε φάκτο Στρατάρχης της Σοβιετικής Ένωσης, επικεφαλής των επιχειρησιακών μονάδων της NKVD και υπεύθυνος για τις αντιπαρτιζανικές επιχειρήσεις στο Ανατολικό Μέτωπο στη διάρκεια του  Β΄ Παγκόσμιου Πόλεμου, αλλά και ενεργώντας ως  οπισθοφυλακή για τον εκφοβισμό χιλιάδων «προδοτών, παραιτημένων, δειλών και μονίμως επικαλούμενων ασθένεια».

Ως διοικητής των Γκουλάγκ 
Ο Μπέρια διοίκησε το αχανές σύμπλεγμα των στρατοπέδων εργασίας του Γκουλάγκ και ήταν ο κυρίως υπεύθυνος για την παρακολούθηση οργανισμών μυστικής άμυνας που έγιναν γνωστοί με το όνομα σαράσκα και οι οποίοι έπαιξαν σημαντικό ρόλο στην πολεμική προσπάθεια. Έπαιξε επίσης αποφασιστικό ρόλο στον συντονισμό των Σοβιετικών Παρτιζάνων, αναπτύσσοντας ένα εντυπωσιακό δίκτυο κατασκοπείας και σαμποτάζ πίσω από τις γερμανικές γραμμές. Παρακολούθησε τη Διάσκεψη της Γιάλτας στο πλευρό του Στάλιν, ο οποίος τον σύστησε στον Πρόεδρο των ΗΠΑ, Φραγκλίνο Ρούζβελτ ως "ο δικός μας Χίμλερ". Μετά τον πόλεμο οργάνωσε την κομμουνιστική κατάληψη των χωρών της  Κεντρικής και  Ανατολικής Ευρώπης. Η ασυμβίβαστη σκληρότητα με την οποία ο Μπέρια ασκούσε τα καθήκοντά του και η ικανότητά του να παράγει αποτελέσματα  κορυφώθηκε στην επιτυχία του όσον αφορά την παρακολούθηση του σοβιετικού προγράμματος παραγωγής ατομικής βόμβας. Ο Στάλιν τού είχε δώσει απόλυτη προτεραιότητα και το πρόγραμμα ολοκληρώθηκε σε λιγότερο από πέντε χρόνια στο μεγαλύτερο μέρος του λόγω της σοβιετικής κατασκοπείας ενάντια στη Δύση που οργανώθηκε από τη NKVD του Μπέρια.

Μέρος της κυβερνώσας τρόικας 
Αποτέλεσε για σύντομο διάστημα μέρος της κυβερνώσας τρόικας με τον Γκεόργκι Μαλενκόφ και τον Βιατσεσλάβ Μόλοτωφ. Παρ' όλα αυτά, την ίδια χρονιά αυτός συνελήφθη και εκτελέστηκε από τους πολιτικούς του αντιπάλους. Ισχυρίστηκε ότι είχε δηλητηριάσει τον Στάλιν, σύμφωνα με τις αναμνήσεις του Μόλοτωφ.

Παραπομπές

Εξωτερικοί σύνδεσμοι 

Γεωργιανοί πολιτικοί
Σοβιετικοί πολιτικοί
μπερια
Παιδική σεξουαλική κακοποίηση
Οικονομολόγος

Με τον όρο Οικονομολόγος αναφέρεται κάθε επιστήμονας - επαγγελματίας, ο οποίος εφαρμόζει τις αρχές των Οικονομικών Επιστημών μετά από απόκτηση αντίστοιχου Πανεπιστημιακού Τίτλου Σπουδών. Επίσημο συλλογικό όργανο και φορέας του κλάδου των Οικονομικών Επιστημών στην Ελλάδα είναι το Οικονομικό Επιμελητήριο της Ελλάδας.

Ελλάδα 
Ειδικότερα, σύμφωνα με το Π.Δ. 475/91 «περί οικονομολογικού επαγγέλματος και της άδειας ασκήσεως του», ο οικονομολόγος ασχολείται με τις ακόλουθες δραστηριότητες:

 Ανάλυση, επεξεργασία και ερμηνεία οικονομικών φαινομένων, μεγεθών, η σύνταξη και υποβολή σχετικών μελετών και εκθέσεων προς επιχειρήσεις, οργανισμούς και γενικά φορείς οικονομικής δραστηριότητας. 

 Παροχή συμβουλών επί οικονομικών επιχειρησιακών, αναπτυξιακών, ταμιευτικών, χρηματοπιστωτικών, φοροτεχνικών και εμπορικών θεμάτων προς φορείς οικονομικής και επιχειρησιακής δραστηριότητας του ιδιωτικού, του δημόσιου τομέα και της Δημόσιας Διοίκησης. 

 Παροχή υπηρεσιών οργάνωσης, διεύθυνσης των οικονομικών δραστηριοτήτων επιχειρήσεων καθώς και φορέων οικονομικής δραστηριότητας του Δημόσιου Τομέα. 

 Παροχή υπηρεσιών οργάνωσης, διεύθυνσης, εποπτείας λογιστικών υπηρεσιών, σχεδιασμός κατάρτιση και υπογραφή Οικονομικών Καταστάσεων. 

 Παροχή φοροτεχνικών υπηρεσιών, οργάνωση, λειτουργία και διεύθυνση γραφείων και επιχειρήσεων για την παροχή των ως άνω υπηρεσιών. 

 Σχεδιασμός στατιστικών και οικονομετρικών μεθόδων και ερευνών, επεξεργασία, ανάλυση, ερμηνεία και γενικά επιστημονική και πρακτική αξιοποίηση στατιστικών στοιχείων που αφορούν στην οικονομία, στα οικονομικά μεγέθη, στους συντελεστές της παραγωγής, στην παραγωγική και αναπτυξιακή διαδικασία.

 Έλεγχος της διαχείρισης, των οικονομικών καταστάσεων βιβλίων και στοιχείων, επιχειρήσεων, Οργανισμών, Ιδρυμάτων και γενικά φορέων οικονομικής και επιχειρησιακής δραστηριότητας ή διαχείρισης φορέων του ιδιωτικού ή του Δημόσιου τομέα κατά τις διατάξεις της κείμενης νομοθεσίας και η σύνταξη - έκδοση των αναγκαίων και σχετικών πορισμάτων εκθέσεων και πιστοποιητικών. 

 Διδασκαλία των θεωριών, αρχών, μεθόδων και πορισμάτων της οικονομικής επιστήμης και σκέψης και της εφαρμοσμένης οικονομικής, σε εκπαιδευτικά ιδρύματα, εξαιρουμένων των Ανωτάτων Εκπαιδευτικών Ιδρυμάτων.

Προϋπόθεση για την χορήγηση της άδειας ασκήσεως οικονομολογικού επαγγέλματος αποτελεί η ιδιότητα του μέλους του Οικονομικού Επιμελητηρίου της Ελλάδας κατά τις διατάξεις του άρθρου 3 του Ν. 1100/1980 όπως ισχύει.

Παραπομπές 

 
Επαγγέλματα